המכללה האקדמית להנדסה בראודה

המכללה האקדמית להנדסה בראודה בכרמיאל, שעד אפריל 2022 נקראה המכללה האקדמית להנדסה אורט בראודה, היא מכללה אקדמית להנדסה, הקרויה על שמו של מקס בראודה, מנכ"ל אורט העולמי בשנים 1957–1980. המכללה פועלת באישור ובתקצוב המועצה להשכלה גבוהה ומכשירה לתואר ראשון ושני במדעים. תוכנית הלימודים במכללה כוללת התנסות מעשית בתעשייה ובאקדמיה. תחילה הוקם המוסד כמכללה טכנולוגית להנדסאים של רשת אורט. בשנת 1995 נוסדה המכללה האקדמית להנדסה כעמותה רשומה הפועלת באישור ובתקצוב המועצה להשכלה גבוהה. בשנת 1996, שנתיים לאחר שמחזור הסטודנטים הראשון יצא לדרך, החלה המכללה האקדמית להכשיר הסטודנטים לתארים "בוגר במדעים" (B.Sc) ומוסמך במדעים" (M.Sc) וכן מסמיכה אקדמאים להוראה. המכללה הוקמה על מנת לפתח בצפון הארץ מרכז אקדמי ייחודי בתחומי ההנדסה ולטפח, באמצעות בוגריו, קשרי גומלין עם התעשייה. במכללה מתקיימת פעילות בתחומי מחקר, קשרי תעשייה-אקדמיה ותוכנית לימודי חו"ל. קמפוס המכללה ממוקם בראש גבעה במערב כרמיאל, ממנה נשקפת בקעת בית כרם. המכללה זכתה בפרס האיכות והמצוינות ע"ש יצחק רבין בשנת 2009. באפריל 2022 אישר בית המשפט המחוזי בחיפה הסכם להיפרדות המכללה מרשת אורט, ובהתאם לכך הוסרה המילה "אורט" משם המכללה. שכר הלימוד במוסד (בלימודים לתואר אקדמי) הוא כמקובל באוניברסיטאות ובמכללות ציבוריות בישראל. חייל או בוגר שירות לאומי, שסיים שירותו החל מ-1 בינואר 2010, זכאי למלגת שכר לימוד מלאה עבור שנת לימודיו הראשונה לתואר ראשון (בהתאם להחלטה בדבר לימודי חיילים משוחררים במוסד להשכלה גבוהה בפריפריה). נכון לשנת הלימודים תשפ"א, לומדים במכללה 3,230 סטודנטים. בנוסף ללימודי הנדסה, פועלות בקמפוס מכינות קדם-אקדמיות ומרכז להעשרה מדעית לתלמידי תיכון. המכללה מציעה שבע תוכניות לימוד לתואר ראשון (B.Sc) בהנדסת תעשייה וניהול; הנדסת חשמל ואלקטרוניקה; הנדסת מכונות; הנדסה אזרחית; הנדסת ביוטכנולוגיה; הנדסת מערכות מידע והנדסת תוכנה. בנוסף, מוצעות ארבע תוכניות לתואר שני (M.Sc) במקצועות הנדסת תוכנה, הנדסת מערכות, ביוטכנולוגיה והנדסת תעשייה וניהול. בראש המכללה עומדת נשיאת המכללה, פרופ'/ח שרית סיון, האחראית על כל מסגרות הלימודים המתנהלות בקמפוס. פרופ' מיכאל רגב, המשנה לנשיאה לעניינים אקדמיים, הוא אחראי על המערך האקדמי של המכללה להנדסה. המבנה הארגוני של המכללה כולל את ההנהלה, המורכבת מראשי המחלקות האקדמיות ומנהלי המחלקות המנהליות; את חבר נאמנים, המורכב מאנשי המכללה ומנציגי ציבור; את הוועד המנהל ואת המועצה האקדמית. המחלקות האקדמיות השונות מנוהלות על ידי ראשי המחלקות. המחלקה להוראה ולימודים כלליים מופקדת על הלימודים הכלליים בכל המחלקות וכן על מסלול הלימודים לתעודת, הוראה למהנדסים. המועצה האקדמית היא הפורום העליון במכללה להחלטות בנושאים אקדמיים. הוועדה לעניינים אקדמיים של המכללה פועלת כוועדת קבע של המועצה האקדמית, ודנה בנושאים שוטפים הנוגעים לאופי הפעילות האקדמית במכללה. במכללה סגל מנהלי אשר בראשו עומד מנכ"ל המכללה, מר אחיאב גולן, הכפוף לנשיאת המכללה. דיקנט הסטודנטים אמון על רווחת הסטודנטים ומטפל בבעיותיהם האישיות, החברתיות והכלכליות, תוך קיום קשר הדוק עם הגופים האקדמיים והמנהליים של המכללה. כמו כן, פועל הדיקנט, על יחידותיו השונות, להגברת מודעותם החברתית של הסטודנטים ולשיתופם בחיי הקמפוס והקהילה. לפי אתר המכללה, "נושא המחקר במכללה מהווה נדבך חשוב בחזון המכללה". הליך קליטת חברי סגל חדשים מותנה בכישורי הוראה וביכולת מחקרית מוכחת, ולפיכך נפח הפעילות המחקרית המתבצע במכללה הולך וגדל. בהתאם לחזונה, המכללה משקיעה משאבים כספיים רבים בעידוד המחקר, במתן מענקי מחקר ובמימון נסיעות של חברי הסגל לכנסים ולהשתלמויות בישראל ומחוצה לה. רשות המחקר עידוד המחקר, שנקבע כיעד מרכזי בפעילות המכללה. רשות המחקר במכללה היא הגוף הממונה מטעמה על ניהולו של המחקר ועל תהליכי קבלת הסיוע באמצעות קרנות המחקר. תחומי פעילותה כוללים: איסוף מידע על אודות קרנות המממנות מחקרים בארץ ובחו"ל והפצתו לחוקרים סיוע לחוקרים בהגשת הצעות מחקר לקרנות בארץ ובחו"ל. הסיוע הניתן הוא במילוי הטפסים, בבניית התקציב, בבקרת הטפסים ובמשלוח לקרן התקשרות חוזית עם קרנות המחקר, כולל משא ומתן על ההסכם פתיחת תקציבי מחקר למחקרים שמקורותיהם מקרנות מחקר חיצוניות בארץ ובחו"ל, מתרומות, ממקורות פנימיים ומתקציבי החזרים ניהול תקציבי המחקר כולל בקרת ניצול התקציב, בכפוף לנוהלי המכללה ונוהלי קרנות המחקר דיווחים כספיים לקרנות הכנת הדוחות לקרנות, בתיאום עם החוקרים בקרת הגשת הדוחות (דיווחים מדעיים) על ידי החוקרים, בהתאם למועדי הדיווח המחייבים דיווחים על הפעילות המחקרית במכללה לגורמים פנימיים ומחוצה לה סיוע לסגן הנשיא לעניינים אקדמיים (סנל"א) בקידום מדיניות המחקר במכללה בנוסף לכך, פועלים במכללה שני מרכזי מחקר וחברה ליישום מחקרים: מרכז הגליל למחקר מתמטיקה שימושית נוסד ב־1998 על ידי היחידה למתמטיקה במטרה לממש את פוטנציאל המחקר המתמטי לקידום פרויקטים הנדסיים בתעשייה. פעילות המרכז נעשית תוך שיתוף פעולה מחקרי עם מוסדות בישראל ובחו"ל, בהם הטכניון, אוניברסיטת תל אביב, אוניברסיטת בן-גוריון בנגב, אוניברסיטת בר-אילן, מכון ויצמן למדע, אוניברסיטת מרילנד ואוניברסיטת קליפורניה בארצות הברית, האקדמיה למדעים בוורשה ועוד. מיום הקמתו ארגן המרכז סדנאות וכנסים בינלאומיים, בהם הרצו מתמטיקאים מובילים מיותר מעשרים מדינות. מרכז קרנט בישראל (CRANET) מנוהל על ידי המעבדה למידע ומשאבי אנוש באוניברסיטת בר-אילן ועל ידי המחלקה להנדסת תעשייה וניהול במכללה. קרנט הוא גוף מדעי בינלאומי, המאגד מוסדות אקדמיים וארגונים מעשרות מדינות, במטרה לספק תמונת מצב עדכנית בתחום ניהול משאבי האנוש בעולם. חברת אופק אשכולות בע"מ הוקמה על ידי המכללה במטרה לעודד את המחקר שמתבצע בתחומה ולהרחיב את קשריה עם התעשייה. החברה משמשת כזרוע עסקית למימוש נכסי הידע של המכללה וכמנוף לפיתוח תעשייה מתקדמת בגליל. מבחינה עסקית מתבססת החברה על מסחור פטנטים שפותחו על ידי חברי הסגל של המכללה ונרשמו על ידי החברה. כמו כן, מקדמת החברה הקמת חברות-בנות באותם מקומות שבהם יימצא שותף אסטרטגי מתאים. מטרות החברה: הכוונת מחקריהם של חברי הסגל למו"פ שימושי. יצירת קניין רוחני הניתן למסחור ורישום פטנטים על תוצרי המו"פ. יישום ומסחור "פירות" המו"פ: מכירת רישיונות לשימוש בפטנטים הקמת מיזמים בשותפות עם משקיעים על בסיס הקניין הרוחני שנוצר. בנוסף, החברה מציעה ביצוע מחקרים וייעוץ לגופים תעשייתיים ועסקיים על ידי חברי הסגל שלה, מרצים מן החוץ, סטודנטים או מומחים מקצועיים, שמגויסים לחברה על פי הצרכים. תחומי הפעילות של החברה מקבילים לתחומי הלימוד במכללה: הנדסת תעשייה וניהול, הנדסת תוכנה, הנדסת מערכות מידע, הנדסת ביוטכנולוגיה, הנדסת חשמל ואלקטרוניקה והנדסת מכונות. המכון לייצור מתקדם המכללה זכתה במכרז של משרד הכלכלה והתעשייה להקמת מכון לאומי לייצור מתקדם בגליל. המכון הוקם בשיתוף עם קבוצת תפן לייעוץ ניהולי וחברת התוכנה ESI. הקמת המכון מעוגנת בהחלטת הממשלה לפיתוח כלכלי של מחוז הצפון שהתקבלה בינואר 2017. מטרת המכון לתרום להעלאת הפריון והתחרותיות בתעשייה המסורתית, באמצעות קידום טכנולוגיות ושיטות ייצור מתקדמות. המכון יהיה מוקד ידע לטכנולוגיות אלה ויספק ליווי וייעוץ לחברות בשלבי ההטמעה והפיתוח. בנוסף, יפעל לביסוס ולחיזוק של ה"אקו-סיסטם", יקדם שיתופי פעולה בין תעשיינים, חוקרים, יזמים ועוד. הקמת המכון תסייע לתעשייה באזור, תקדם את חוקרי המכללה ואת הסטודנטים ותעניק למפעלים מהתעשייה המסורתית כלים מעשיים לשיפור הפריון וכושר התחרות שלהם בארץ ובעולם. המרכז לחינוך הנדסי וליזמות מפתח ומקדם מגוון תוכניות לשיפור דרכי ההוראה והלמידה במכללה עם דגש על מוכנות הבוגר לתפקידים בתעשייה. בין התוכניות המובילות: בניית קורסים בגישת למידה היברידית פעילה ממוקדת סטודנט, פיתוח קורסים בגישת למידה מבוססת בעיות (PBL), הכשרת הסטודנטים למיומנויות נדרשות בהנדסה, יזמות ורב-תחומיות, הכשרת סטודנטים כמובילי למידה; הכשרת מרצים. אתר האינטרנט הרשמי של המכללה האקדמית להנדסה בראודה אתר האינטרנט הרשמי של המכללה האקדמית להנדסה בראודה (באנגלית) אתר האינטרנט הרשמי של המכללה האקדמית להנדסה בראודה (בערבית) אגודת הסטודנטים בראודה - אתר האגודה טלי חרותי-סובר, ניצחון למל"ג על אורט: דורון כהן ודלית שטאובר נבחרו לעמוד בראש המוסדות המנהלים, באתר TheMarker‏, 21 בינואר 2015 המכללה האקדמית להנדסה בראודה, באתר "גיידסטאר ישראל" המכללה האקדמית להנדסה אורט בראודה (כרמיאל), דף שער בספרייה הלאומית לפי לוח 8 - סטודנטים במוסדות להשכלה גבוהה באתר המועצה להשכלה גבוהה, נכון לשנת הלימודים ה'תש"ף (2019–2020) התקציב הרגיל של ות"ת לשנת הלימודים תשע"ג נספח 4 לזכר מקס בראודה, באתר המכללה חוגגים עצמאות: השם “אורט” יוסר משמה של המכללה האקדמית, באתר המכללה מלגה ללומדים בפריפריה – ייעוד 44, באתר האגף והקרן לחיילים משוחררים מלגה לתושבי הפריפריה – ייעוד 45, באתר האגף והקרן לחיילים משוחררים על פי נתוני הות"ת לשנת תשפ"א, לוח 8 חברי הנהלה < המכללה האקדמית להנדסה בראודה בכרמיאל, באתר המכללה האקדמית להנדסה בראודה בכרמיאל מחקר ופיתוח, באתר של המכללה האקדמית להנדסה בראודה